**Προκήρυξη εκδήλωσης ενδιαφέροντος εκπαιδευτικής εκδρομής**

**του Αριστοτελείου Κολλεγίου**

**Μέτσοβο 15-16 Απριλίου 2022**

**ΑΠ. 21/4.3.2022**

Η Α τάξη του Γυμνασίου του Αριστοτελείου Κολλεγίου, προτίθεται να πραγματοποιήσει εκπαιδευτική διήμερη εκδρομή την Παρασκευή 15 Απριλίου και το Σάββατο 16 Απριλίου 2022, στο Μέτσοβο.

Στην εκδρομή θα συμμετάσχουν εξήντα πέντε (65) μαθητές/τριες, που θα συνοδεύονται από τέσσερις (4) συνοδούς καθηγητές/τριες.

Οι προσφορές για την παραπάνω εκδρομή πρέπει να αποσταλούν είτε με mail (gymnasio@aristotelio.edu.gr ) ή να κατατεθούν στη Γραμματεία του Σχολείου (Αριστοτέλειο Κολλέγιο Γυμνάσιο-Λύκειο Βησσαρίωνος 16,Πυλαία 55535) σε **σφραγισμένο φάκελο** μέχρι το μεσημέρι της Παρασκευής 11/3/2022.

Η κάθε προσφορά πρέπει **απαραίτητα** να περιλαμβάνει:

* τη μεταφορά από το σχολείο με λεωφορείο
* τη διαμονή σε ξενοδοχείο στο Μέτσοβο 3\*, 4\* ή 5\* με πρωινό σε τρίκλινα και δίκλινα δωμάτια για τους μαθητές και μονόκλινα για τους συνοδούς.
* Ασφάλιση επαγγελματικής αστικής ευθύνης διοργανωτή ταξιδίων
* Ασφάλιση ατυχήματος και ασθενείας

Οι προσφορές, που πρέπει να συνοδεύονται και από υπεύθυνη δήλωση ότι η επιχείρηση διαθέτει το ειδικό σήμα λειτουργίας και το οποίο είναι σε ισχύ (άρθρο 4, § 2 της Υ.Α. Γ2/13324/07-02-06), θα ανοιχτούν και θα **αξιολογηθούν το πρωί της Δευτέρας 14/3/2022** με τη συμμετοχή εκπροσώπων όλων των προβλεπόμενων εμπλεκομένων. Στις προσφορές πρέπει να αναγράφεται ότι σε περίπτωση ακύρωσης κάποιου μαθητή το ποσό συμμετοχής του πρέπει να του επιστρέφεται ακέραιο.